b'\n_START_ARTICLE_\nOlavskilder\n_START_PARAGRAPH_\nOlavskilder eller Olavsbr\xc3\xb8nner er et begrep som nyttes for en rekke vannkilder i Norge og Sverige. De er oftest navngitt i bestemt form, Olavskilden, men man finner ogs\xc3\xa5 formen St. Olavskilden. Kildene fikk navn etter Olav den hellige i \xc3\xa5rene etter kristendommen kom til Norge, og ligger gjerne i tilknytning til pilegrimsleden, gamle pilegrimsveier. Vannet fra kildene skal v\xc3\xa6re hellig og gi velsignelse og styrke til den om drikker, eller ber\xc3\xb8rer det. F\xc3\xb8r dette antas det at flere av kildene hadde tilknytning til hedenskap, og ritualer mot blant annet \xc3\xa5satru. Til kildene knytter det seg derfor gjerne flere sagn._NEWLINE_St. Olavs kilder synes i hovedsak \xc3\xa5 v\xc3\xa6re oppkommer. Disse oppkommene har ogs\xc3\xa5 et fellestrekk i det at de sjelden t\xc3\xb8rrer ut n\xc3\xa5r andre kilder g\xc3\xa5r tomme i t\xc3\xb8rkeperioder.'